Document ID: /roh_data/filtered/fineweb-2-filterrobots_roh.jsonl.gz/63364

I saja in experiment da sunar tango e preleger poesias, di Elisabeth Weber da Ars Amata Turitg. Il motiv da far quai, saja che la feglia, Anna Brunner, sunia ensemen cun in bandoneonist e tango saja ses hobi. Cun questa musica veglian els era attrair persunas pli giuvnas.
Amur a l'emprima egliada
Elisabeth Weber e ses um han cumprà ina chasa ad Acletta. I saja stà amur a l’emprima egliada, cura ch’els hajan vis la chaplutta. Els sajan stads intgantads: Quai saja in lieu ideal per concerts. Interessant da sunar saja era, pervi dals maletgs sin il palantschieu sura. Là ha in artist malegià persunas che sunan e sin las curnischs sesan anghels cun instruments da musica.
Sco la musicista ha ditg a RTR duessan ils concerts en la chaplutta d’Acletta daventar tradiziun.
Ils concerts han lieu, ils 10, 11, 18 e 25 d'avust mintgamai a las 17:30
RR actualitad 17:00